**ORTOPEDSKA BOLNIŠNICA VALDOLTRA**, Ankaran, Jadranska c. 31, ki jo zastopa direktor Radoslav Marčan, dr. med., specialist ortoped

matična številka: 5053765

davčna številka: SI30348145

podračun enotnega zakladniškega računa 01100-6030277312 pri Banki Slovenije (nadaljevanju: naročnik),

in

Podjetje:,

ki jo zastopa

matična številka:

davčna številka:

transakcijski račun

(v nadaljevanju: izvajalec),

skleneta naslednjo

**POGODBO**

**o izvajanju varovanja Ortopedske bolnišnice Valdoltra**

**I. PREDMET POGODBE**

1. **člen**

**(predmet pogodbe)**

Predmet pogodbe je storitev izvajanja varovanja Ortopedske bolnišnice Valdoltrana podlagi javnega naročila objavljenega na Portalu javnih naročil dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ter v skladu z dokumentacijo naročnika v zvezi z javnim naročilom (v nadaljevanju: razpisna dokumentacija) in s ponudbo izvajalca štev. \_\_\_\_\_\_\_\_\_\_, z dne \_\_\_\_\_\_\_\_\_\_\_ (v nadaljevanju: ponudba izvajalca), ki sta sestavna dela te pogodbe.

Predmet razpisa je izvajanje storitev varovanja ljudi in premoženja naročnika na lokaciji Jadranska cesta 31, 6280 Ankaran (v nadaljevanju varovano območje), in sicer:

varnostne (receptorske) službe,

intervencijske službe,

upravljanje z varnostnimi sistemi in izvajanje protivlomnega varovanja

(v nadaljevanju področja varovanja).

1. **člen**

**(obseg in vrste pogodbenih storitev)**

Obseg in vrste pogodbenih storitev so specificirane v razpisni dokumentaciji naročnika in v ponudbi izvajalca.

Naročnik si pridržuje pravico, da bo obseg in vrste pogodbenih storitev naročal v skladu s svojimi potrebami (npr. dodatni obhodi, okrepitev ali zmanjšanje obsega in načina varovanja, dodatne vrste del, sprememba organizacije dela pri naročniku, dodatne lokacije, videonadzor ipd.).

**II. OBVEZNOSTI NAROČNIKA**

1. **člen**

**(obveznosti naročnika)**

Naročnik se zavezuje, da bo:

* pooblaščenim osebam izvajalca in delavcem izvajalca, ki bodo izvajali pogodbene storitve omogočil nemoten pristop do prostorov in opreme naročnika zaradi izvajanja pogodbenih storitev v okviru pooblastil oz. v skladu z navodili naročnika,
* izvajalcu zagotovil primeren prostor za delo (vstop dovoljen le delavcem izvajalca), vso potrebno delovno opremo in pripomočke (npr. računalnik, telefon, ipd.),
* izvajalca uvedel v delo ter mu zagotovil ažurirana navodila za delo,
* izvajalca pravočasno obvestil o vnaprej predvidenih izrednih dogodkih,
* v roku plačal račune za opravljene pogodbene storitve.

**III. OBVEZNOSTI IZVAJALCA**

1. **člen**

**(splošne obveznosti)**

Izvajalec se zavezuje, da bo:

* pogodbene storitve opravljal v skladu s zahtevami iz razpisne in skladno s svojo ponudbo ter v dogovoru z naročnikom,
* pogodbene storitve opravljal vestno, s skrbnostjo dobrega strokovnjaka in v skladu z zakonodajo, s pravili stroke, standardi, predpisi ter ob upoštevanju zahtev in navodil naročnika, v dogovorjenem obsegu, kvaliteti in rokih ter z ustrezno usposobljenimi delavci, ki jih je navedel v ponudbi,
* naročnika opozoril na morebitne ovire pri izvajanju pogodbenih storitev in ščitil njegove interese,
* pogodbene obveznosti opravljal v korist naročnika in bo ves čas deloval tako, da bo ščitil ugled naročnika oziroma bolnišnice,
* naročniku omogočil nadzor nad izvajanjem pogodbenih storitev ter upošteval njegova navodila,
* periodično, oz. enkrat letno v mesecu januarju za preteklo leto poročal naročniku o opravljenih storitvah.

Izvajalec mora pri izvajanju pogodbenih storitev upoštevati zlasti:

* Zakon o zasebnem varovanju (Uradni list RS, št. 17/11, v nadaljevanju ZZasV-1),
* Standarde fizičnega varovanja (Zbornica RS za zasebno varovanje),
* Zakon o varstvu osebnih podatkov (Uradni list RS, št. 49/07 – uradno prečiščeno besedilo, v nadaljevanju ZVOP-1),
* Zakon o pacientovih pravicah (Uradni list RS, št.. [15/08](http://www.uradni-list.si/1/objava.jsp?sop=2008-01-0455) in [55/17](http://www.uradni-list.si/1/objava.jsp?sop=2017-01-2526), v nadaljevanju ZPacP),
* Zakon o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US in [22/19](http://www.uradni-list.si/1/objava.jsp?sop=2019-01-0914) – ZPosS, v nadaljevanju ZDR-1),
* Zakon o varnosti in zdravju pri delu (Uradni list RS, št. 43/2011, v nadaljevanju ZVZD-1),

Pravilnik o izvajanju Zakona o zasebnem varovanju (Uradni list RS, št. [100/11](http://www.uradni-list.si/1/objava.jsp?sop=2011-01-4328))

* splošne akte in interna navodila naročnika, ki vplivajo na izvajanje pogodbenih storitev.

V primeru statusnih ali drugih sprememb na strani izvajalca, je izvajalec dolžan o spremembi obvestiti naročnika v roku treh mesecev pred nastopom predvidenih sprememb.

**5. člen**

**(izdelava načrta varovanja)**

Izvajalec je dolžan izdelati načrt varovanja Ortopedske bolnišnice Valdoltra in ga posredovati naročniku v pregled in potrditev v roku treh mesecev po sklenitvi te pogodbe.

1. **člen**

**(območje izvajanja storitev)**

Izvajalec bo izvajal aktivnosti fizičnega varovanja oseb in premoženja pred uničenjem, poškodovanjem, tatvinami in drugimi oblikami škodljivega delovanja na celotnem območju bolnišničnega kompleksa in dveh parkirišč.

1. **člen**

**(časovna opredelitev izvajanja nalog)**

Časovna opredelitev izvajanja posameznih nalog v okviru pogodbenih storitev je določena v strokovnem delu razpisne dokumentacije naročnika.

Redni obhodi bolnišničnega kompleksa se opravljajo v nočni izmeni. Redne obhode bolnišničnega kompleksa bo izvajalec izvajal na način, kot je opisan v strokovnem delu razpisne dokumentacije naročnika in po načrtu obhodov.

1. **člen**

**(delavci izvajalca)**

Pogodbene storitve bo izvajalec izvajal sam oz. s svojimi delavci.

Delavci izvajalca, ki bodo izvajali pogodbene storitve, morajo izpolnjevati pogoje, ki so določeni v ZZasV-1 in v drugih predpisih iz področja zasebnega varovanja, ter pogoje določene v razpisni dokumentaciji naročnika.

Delavci izvajalca, ki bodo izvajali pogodbene storitve, morajo biti ustrezno usposobljeni za opravljanje pogodbenih storitev, morajo izpolnjevati formalne pogoje izobrazbe in druge pogoje v skladu z zahtevami iz razpisne dokumentacije naročnika.

Delavci izvajalca, ki bodo izvajali pogodbene storitve, morajo nositi predpisano delovno obleko (uniformo) in ustrezno opremo ter morajo biti osebno urejeni.

1. **člen**

**(izvajanje ukrepov za zagotavljanje zdravja in varstva pri delu in požarnega varstva)**

Izvajalec bo med opravljanjem pogodbenega dela pri naročniku izpolnjeval obveznosti, ki jih ima na podlagi ZDR-1, ZVZD-1 in drugih predpisov, ki urejajo zdravje in varnost pri delu, ter predpisov s področja požarnega varstva, in bo samostojno poskrbel za vse potrebne ukrepe varstva pri delu in varstva pred požarom in ustrezno izvajanje teh ukrepov ter prevzema polno odgovornost za posledice njihove opustitve.

1. **člen**

**(dnevnik izvajanja del)**

Izvajalec oziroma delavci izvajalca, ki bodo izvajali pogodbene storitve, so dolžni voditi dnevnik izvajanja del, ki ga tedensko posredujejo v pregled pooblaščeni osebi naročnika. Vse pripombe in ugotovitve sporočijo pisno in jih vpišejo v dnevnik izvajanja del.

Če delavec izvajalca ugotovi večjo nepravilnost, mora o tem takoj obvestiti pooblaščeno osebo naročnika oz. dežurno osebje naročnika.

**IV. POGODBENA CENA**

1. **člen**

**(pogodbena cena)**

Pogodbena cena znaša:

|  |  |
| --- | --- |
| STRUKTURA PONUDBE | CENA v EUR |
| Naziv  | Ocenjeno število ur za čas trajanja pogodbe | Cena na uro brez DDV | Vrednost brez DDV/mesec |
| Varnostna (receptorska) služba, intervencijska služba,  | 49.000 ur |  |  |
| Dežurna služba VNC 24 urni priklop (protivlomno varovanje) mesečni pavšal | 60 mesecev |  |  |
|  | SKUPNA PONUDBENA VREDNOST BREZ DDV / MESEC | EUR |
|  | 22 % DDV | EUR |
|  | SKUPNA PONUDBENA VREDNOST Z DDV / MESEC | EUR |
|  |  |  |
|  | SKUPNA PONUDBENA VREDNOST ZA ČAS TRAJANJA POGODBE | EUR |
|  | 22 % DDV | EUR |
|  | SKUPNA PONUDBENA VREDNOST ZA ČAS TRAJANJA POGODBE  | EUR |

Cena vključuje storitve: varovanje objektov, premoženja in oseb, redne obhode bolnišničnega kompleksa, receptorska in informacijska dela ter upravljanje z varnostnimi sistemi.

Pogodbena cena na uro je fiksna.

Sprememba pogodbene cene je dopustna pod pogoji iz ZJN-3 in se lahko spremeni:

* v primerih in pod pogoji iz Pravilnika o načinih valorizacije denarnih obveznosti, ki jih v večletnih pogodbah dogovorijo pravne osebe javnega sektorja (Uradni list RS, št. 1/04),
* če se spremeni zakonodaja.

**V. PLAČILNI POGOJI**

1. **člen**

**(rok plačila)**

Izvajalec bo izstavil e-račun najkasneje do 8. v mesecu za storitve opravljene v preteklem mesecu.

Naročnik je dolžan plačati pogodbeno mesečno ceno na račun izvajalca navedenega v glavi te pogodbe v roku do 60 dni po prejemu pravilno izstavljenega e-računa.

**VI. NADZOR NAD IZVAJANJEM STORITEV**

1. **člen**

**(nadzor nad opravljanjem storitev)**

Nadzor nad opravljanjem storitev izvajalca oziroma delavcev izvajalca glede kakovosti in obsega opravljenega dela, načina izvajanja nalog, osebne urejenosti, odnosa do pacientov in obiskovalcev, idr., v skladu z zahtevani iz razpisne dokumentacije, opravlja pooblaščena oseba naročnika.

1. **člen**

**(graja in odprava napak)**

V primeru morebitnih napak in pomanjkljivosti pri opravljanju storitev bo naročnik o tem pisno obvestil izvajalca v roku 8 dni od ugotovitve pomanjkljivosti oz. napake. Reklamacijo mora izvajalec odpraviti takoj oziroma najpozneje v 8 dneh po prejemu obvestila.

**VII. VARSTVO PODATKOV**

1. **člen**

**(varstvo zaupnih podatkov)**

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe, skrbno varovali. Podatke, ki so skladno z določili zakona o gospodarskih družbah določeni kot poslovna skrivnost, bosta pogodbenici varovali kot zaupne, in jih ne bosta neupravičeno uporabljali v svojo korist oziroma komercialno izkoriščali ali jih brez predhodnega pisnega dovoljenja lastnika takšne informacije posredovali tretjim osebam izven kroga organizacij, ki niso vključene v izvajanje nalog predmeta pogodbe.

Določila iz predhodnega odstavka tega člena ne veljajo v primeru, ko je:

* oseba, ki se ji informacija razkrije, že posedovala takšno informacijo pred razkritjem informacije,
* informacija pridobljena od tretje osebe, ki je upravičena razkriti takšno informacijo.

Tako izvajalec kakor naročnik bosta razkrila zaupno informacijo samo tistim sodelavcem, ki so neposredno vključeni v izvajanje aktivnosti, ki so predmet te pogodbe. Vsaka stranka bo poskrbela, da bodo sodelavci pogodbenih strank obveščeni o zaupnosti informacij in da zaupnost spoštujejo.

1. **člen**

**(varstvo osebnih podatkov**)

Pogodbeni stranki bosta varovanje osebnih podatkov uredili v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, GDPR) Zakonom o varstvu osebnih podatkov oziroma drugimi prepisi s področja varstva osebnih podatkov v Republiki Sloveniji v pogodbi o obdelavi osebnih podatkov v roku 3 mesecev od sklenitve te pogodbe.

Izvajalec odgovarja za varstvo osebnih podatkov v skladu z GDPR in te odgovornosti s pogodbo ni mogoče omejiti.

**VII. POOBLAŠČENI PREDSTAVNIKI IN SKRBNIKI POGODB**

1. **člen**

 **(pooblaščeni predstavniki)**

Pooblaščeni predstavnik naročnika je\_\_\_\_\_\_\_\_\_\_\_\_\_\_\_\_\_\_.

Tel.: +386 (0)5 6696-\_\_\_\_\_\_

ali elektronsko: \_\_\_\_\_\_\_\_\_\_\_\_\_\_\_\_\_\_\_\_.

Pooblaščeni predstavnik izvajalca je \_\_\_\_\_\_\_\_\_\_\_\_\_\_\_.

Tel.:

Fax:

ali elektronsko:

Pooblaščeni predstavnik naročnika bo ves čas trajanja pogodbe sodeloval s predstavnikom izvajalca in mu bo na voljo za vse potrebne podatke vezane za izvajanje te pogodbe. O morebitni zamenjavi pooblaščenih predstavnikov se pogodbeni stranki predhodno pisno dogovorita.

1. **člen**

(skrbniki pogodbe)

Skrbnik pogodbe s strani naročnika je \_\_\_\_\_\_\_\_\_\_\_\_\_\_\_\_\_\_\_\_.

Skrbnik pogodbe s strani izvajalca je :\_\_\_\_\_\_\_\_\_\_\_\_\_\_\_\_\_\_\_\_\_

**VIII. FINANČNA ZAVAROVANJA**

1. **člen**

**(predložitev finančnih zavarovanj)**

Izvajalec se zavezuje, da bo ob podpisu te pogodbe kot instrument finančnega zavarovanja predložil naročniku:

* finančno zavarovanje banke ali zavarovalnice ali varščino za dobro izvedbo pogodbenih obveznosti (finančno zavarovanje) v višini 10% letne pogodbene vrednosti naročila z DDV.

Izvajalec se zavezuje, da bo finančno zavarovanje predložil naročniku najkasneje 10 dni od prejetja pogodbe v podpis.

Naročnik lahko finančno zavarovanje unovči, če naročene storitve:

* ne bodo odgovarjale standardom in kvaliteti iz razpisne dokumentacije oz. ponudbe izvajalca,
* ne bodo opravljene dogovorjenih v roku in obsegu, opredeljenem v pogodbi.

**IX. SODELOVANJE S PODIZVAJALCI**

1. **člen**

**(sodelovanje s podizvajalci)**

Pogodbeni stranki soglašata, da bo izvajalec storitve, ki je predmet pogodbe, izvajal z naslednjimi podizvajalci:

1. podizvajalec

 naziv:…………………………………………………………………………………………

 polni naslov: …………………………………………………………………………………

 matična številka: …………………………………………………………………………….

 davčna številka: ……………………………………………………………………………...

 TRR: …………………………………………………………………………………………

za storitev: ……………………………………………………………………………...

predmet: ………………………………………………………………………………………

količina: ……………………………………………………………………………………….

vrednost storitve: …………………………………………………………………………….….

kraj izvajanja storitve: ………………………………………………………………………….

rok izvajanja storitve: ………………………………………………………………………..

2. podizvajalec

(za drugega in vse ostale podizvajalce se vpišejo isti podatki kot za prvega podizvajalca)

Izvajalec, ki izvaja javno naročilo z enim ali več podizvajalci, s podpisom te pogodbe pooblašča naročnika, da na podlagi s strani izvajalca potrjenega računa oziroma situacije podizvajalca neposredno plačuje podizvajalcu, če je podizvajalec podal zahtevo za neposredno plačilo v skladu s 94. členom ZJN-3. Izvajalec bo svojemu računu priložil račun podizvajalca, ki ga je predhodno potrdil.

1. **člen**

**(sprememba podizvajalca)**

Izvajalec mora med izvajanjem javnega naročila po tej pogodbi naročnika obvestiti o vsaki spremembi podizvajalca glede na navedbe iz ponudbe ali o novih podizvajalcih, ki jih namerava vključiti v dobavo, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom naročniku posredovati tudi podatke in dokumente o podizvajalcih skladno z drugim odstavkom 94. člena ZJN-3.

**X. PROTIKORUPCIJSKA KLAVZULA**

1. **člen**

**(protikorupcijska klavzula)**

Izvajalec se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku naročnika, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, drugi pogodbeni stranki ali njenemu predstavniku, zastopniku ali posredniku. V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

**XI. OPROSTITEV ODGOVORNOSTI**

1. **člen**

**(izredne okoliščine)**

Prekoračitev pogodbenih rokov opravičujejo naslednje izredne okoliščine:

višja sila,

ukrepi državnih organov ali organov lokalne skupnosti, ki bi zadeli izpolnitev pogodbenih obveznosti,

ravnanje tretjih oseb, ki onemogočajo izvedbo pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta pogodbeni stranki okoliščine sproti obravnavali in časovno ovrednotili ter določili ustrezen novi rok za izvedbo svojih obveznosti.

1. **člen**

**(višja sila)**

Naročnik in izvajalec delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vremenske razmere, vojna, ogenj, naravne katastrofe, železniške nesreče, ipd.

Pomanjkanje delovne sile, pomanjkanje potrošnega materiala ali opreme ne velja za višjo silo.

Pogodbeno stranko, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko , pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko**.**

**XII. KONČNE DOLOČBE**

1. **člen**

**(uporaba predpisov)**

Za vprašanja, ki jih ta pogodba ne določa, se uporabljajo določbe Obligacijskega zakonika (OZ) in ZJN-3, oziroma drugih predpisov, ki urejajo javna naročila v Republiki Sloveniji.

Če se katerakoli določba te pogodbe izkaže za nično ali kakorkoli drugače za neveljavno, to ne vpliva na ostale določbe te pogodbe oziroma na pogodbo v celoti, če lahko pogodba obstaja tudi brez nične oziroma neveljavne določbe.

1. **člen**

**(reševanje sporov)**

Morebitne spore iz pogodbe, bosta pogodbeni stranki najprej skušali rešiti na miren način sporazumno oziroma z mediacijo, če spora na ta način ne bi uspeli rešiti, soglašata, da je za reševanje spora pristojno sodišče v Kopru. Uporabljalo se bo pravo Republike Slovenije.

1. **člen**

 **(veljavnost in spremembe pogodbe)**

Ta pogodba je sklenjena ko jo podpišeta obe pogodbeni stranki, sklepa se za obdobje pet let in začne veljati z dnem ………………

V  primeru, da je po sklenitvi oziroma med trajanjem pogodbe na podlagi 32. člena ZJN-3 in Uredbe o skupnem javnem naročanju Vlade Republike Slovenije (Uradni list RS, št. 27/16) oziroma na podlagi drugega predpisa, ki ureja področje javnih naročil v Republiki Sloveniji izvedeno skupno javno naročilo za storitev, ki je predmet pogodbe, se ta pogodba sklepa za obdobje do sklenitve pogodbe ali okvirnega sporazuma z izbranim izvajalcem na podlagi izvedenega skupnega javnega naročila. O datumu sklenitve pogodbe ali okvirnega sporazuma naročnik obvesti izvajalca s pisnim obvestilom.

Morebitne spremembe te pogodbe so veljavne le, če so sklenjene v pisni obliki. Spremembe pogodbe so dopuščene pod pogoji in iz razlogov, določenih v 95. členu ZJN-3, predvsem v primeru spremembe obsega dela, potrebe po dodatnih delih ipd.

1. **člen**

**(odpoved in odstop od pogodbe)**

Vsaka pogodbena stranka lahko odpove pogodbo pred iztekom pogodbenega roka z trimesečnim odpovednim rokom. Odpoved mora biti pisna in drugi pogodbeni stranki sporočena priporočeno po pošti.

Naročnik lahko odstopi od pogodbe, če izvajalec huje krši določila te pogodbe, zlasti pa iz naslednjih razlogov:

* če izvajalec ne opravlja pogodbenih storitev,
* če izvajalec pogodbenih storitev ne opravlja redno in v dogovorjenih terminih,
* če izvajalec pogodbenih storitev ne opravlja v dogovorjenem obsegu in kakovostno,
* če izvajalec pogodbene storitve opravlja nestrokovno ali malomarno,
* če izvajalec neupravičeno odklanja opravljanje dogovorjenih storitev,
* če izvajalec ne upošteva upravičenih utemeljenih pripomb in ne odpravlja reklamacij naročnika glede opravljanja storitev.

Izvajalec lahko odstopi od pogodbe, če naročnik huje krši določila te pogodbe, zlasti pa iz naslednjih razlogov:

* ko naročnik neupravičeno zamuja s plačilom pogodbenega dela za najmanj tri zaporedne mesece.

Pogodbeni stranki lahko odpovesta pogodbo v primerih iz drugega in tretjega odstavka tega člena pogodbe po predhodnem pisnem opozorilu drugi pogodbeni stranki na izpolnjevanje pogodbenih obveznosti. Šteje se, da odstop učinkuje v roku 30 dni od prejema pisne odstopne izjave druge pogodbene stranke.

1. **člen**

**(razvezni pogoj)**

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1. če izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 EUR ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2. če je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;

3. je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri izvajalcu ali njegovemu podizvajalcu ugotovil najmanj dve kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali
* v zvezi z zaposlovanjem na črno,

za kar mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru ugotovljene izpolnitve okoliščine iz prvega odstavka tega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka tega člena, začel nov postopek javnega naročanja.

V primeru izpolnitve okoliščine iz prvega odstavka tega člena pri nominiranih podizvajalcih, lahko izvajalec v roku desetih dni po prejemu obvestila iz drugega odstavka tega člena zamenja podizvajalca v skladu s 94. členom ZJN-3 in določili te pogodbe, pod pogojem, da ta zamenjava ne predstavlja bistvene spremembe pogodbe. V kolikor izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka tega člena začel nov postopek javnega naročila.

Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka tega člena ter ob upoštevanju drugega in tretjega odstavka tega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

1. **člen**

**(število izvodov)**

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

|  |  |
| --- | --- |
| Št.:Datum: | Št.:Datum: |
|  |  |
| NAROČNIK:Ortopedska bolnišnica Valdoltra | IZVAJALEC: |
|  |  |
| Direktor:Radoslav Marčan, dr. med., spec. ortoped | Direktor: |